Renabakkene

Renabakkene er et skihoppanlegg på Rena i Åmot kommune i Innlandet. Anlegget ligger i Heienberget øst for Rena sentrum, og består av to hoppbakker med størrelse K124 (HS139) og K99 (HS111). Det har tidligere også hatt mindre bakker med størrelse K40, K25, K15. Anlegget er eid av Rena IL og ble opprinnelig bygd i 1934. Renabakkene har hatt NM flere ganger, hadde renn i den norske hoppuka på 1970-tallet og europacupen (nå kontinentalcupen) i 1983/84, men har aldri hatt verdenscuprenn.

Historie

Før Renabakkene i Heienberget ble bygd, eksisterte det flere mindre hoppbakker i kommunen. I Bergslia og Ilsåslia ble det hoppet siden før 1900. Amundstadbakken, som tillot hopp på rundt 40 meter, ble bygd i 1919. Da trestillaset og tribunene i Amundstadbakken på begynnelsen av 1930-tallet trengte utbedring, så idrettslaget seg i stedet om etter et sted å bygge en helt ny hoppbakke. Rena ILs leder Agnar Renolen fant området i Heienberget der den nye bakken skulle bygges.

Renabakken ble bygd som 90-metersbakke høsten 1934. I 1939 ble det også bygd en 60-metersbakke, som delte unnarenn med storbakken. Også en 40- og 20-metersbakke ble bygd før 2. verdenskrig. I 1949 ble en 80-metersbakke bygd mellom 60- og 90-metersbakkene. Stillaset i anlegget falt sammen vinteren 1950/51, men ble gjenoppbygd sommeren etter.

Helt nye 60- og 90-metersbakker ble bygd i perioden 1962-64, til erstatning for de gamle bakkene, som da både var blitt umoderne og led under at de lå svært trangt til. Også nye 40- og 25-metersbakker ble bygd. Rena IL ønsket å bygge en skiflygingsbakke, men fikk ikke gjennomslag for det i Norges Skiforbund. En ny storbakke ble bygd i 1971-72. Anlegget ble modernisert i 1990-92, da de to største bakkene ble utvidet fra K111 og K88 til K120 og K90.

Norges første hopp over 90 og 100 meter ble begge gjort i Renabakken. Arnholdt Kongsgård hoppet 90,5 meter 12. januar 1936, mens Asbjørn Aursand hoppet 101,5 meter 17. februar 1957.

Renabakkene var arena for NM i spesielt hopp i 1966 (både stor- og normalbakke), 1976 (storbakke), 1982 (storbakke), 1988 (storbakke), 1994 (storbakke), 1999 (storbakke), 2000 (normalbakke og lag normalbakke),Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334-341 og 2013 (stor-, normalbakke og laghopp normalbakke) samt ett av uttakningsrennene til OL i 1936.

Etter at anleggets internasjonale sertifikater utløp ved årsskiftet 2007/08, begynte Rena IL våren 2009 å utbygge og modernisere hoppanlegget. Stor- og normalbakken ble utbygget fra K120 (HS129) og K90 (HS100) til K124 (HS139) og K99 (HS111). De ombygde bakkene var planlagt å stå ferdig til norgeskuprenn høsten 2009,Østlendingen: Skianlegg til 10 mill. (3. april 2009, besøkt 19. november 2012) men hærverk, økonomiske problemer og flom gjorde at ombyggingen ble forsinket, og bakkene kunne gjenåpnes først til NM i november 2012. Dommertårnet ble påtent og brant ned til grunnen 4. juni 2009.Østlendingen: – Oppklart (5. juni 2009, besøkt 19. november 2012) Sommeren 2011 førte kraftig regnvær til at deler av bakkene raste ut,Østlendingen: Regnet har rasert Renabakkene (10. august 2011, besøkt 19. november 2012) og samme år førte saksbehandlingsfeil til at idrettslaget ble ekskludert fra å søke om spillemidler til anlegget.Østlendingen: Rena ILs leder oppgitt etter formannskapsvedtak (10. november 2011, besøkt 19. november 2012) Under arbeidet med å preparere anlegget til NM i november 2012 skled en lastebil som fraktet snø utfor kanten og veltet, og var nær ved å dra med seg tilløpet i normalbakken.Østlendingen: – Dette uhellet kunne ødelagt hele NM (9. november 2012, besøkt 19. november 2012) Mildvær og regn truet NM-arrangementet, men bakkene ble preparert og NM-rennene gjennomført.NRK: – Jeg er flere kilo lettere...mentalt (18. november 2012, besøkt 19. november 2012)

Bakkerekorden i storbakken er 140 meter, satt av Lars Bystøl i norgescupen 22. februar 2004. I normalbakken er anerkjent bakkerekord 116 meter, satt av Anders Bardal i NM individuelt 17. november 2012.

Viktige renn
Menn
Internasjonale renn
 Dato Vinner Andreplass Tredjeplass 13. mars 1974  Koji Kakuta  Johan Sætre  Sven Gulbrandsen Den norske hoppukaLaagendalsposten 15. mars 1974 15. mars 1975  Rudi Wanner  Per Bergerud  Willi Pürstl Den norske hoppukaAftenposten 17. mars 1975 21. mars 1976  Walter Steiner  Toni Innauer  Tapio Räisänen Den norske hoppukaAdam Kwieciński: Rena   NOR   1976.03.22  (rennresultater, ikke korrekt dato, besøkt 15. oktober 2017) 19. mars 1977  Jim Denney  Johan Sætre  Per Bergerud Den norske hoppukaDagningen 21. mars 1977 (s. 13) 19. mars 1978  Per Bergerud  Alfred Pungg  Dag Holmen-Jensen Den norske hoppukaBergens Tidende 20. mars 1978 (s. 15) 18. mars 1979 Flyttet til Skuibakken Den norske hoppukaVG 17. mars 1979 23. mars 1980  Tom Kristiansen  Jon Eilert Bøgseth  Reed Zuehlke Den norske hoppukaVG: Hopp (s. 27, 24. mars 1980)

Alle disse rennene gikk i storbakken. Hoppukerennet i 1980 er tatt med for fullstendighetens skyld, selv om det ikke var en del av verdenscupen, som startet opp samme sesong. Rennene i europacupen i 1983 og i kontinentalcupen fra og med 2013 er utelatt.

NM, spesielt hopp
 År Vinner  Andre Tredje Type renn 1966 Bjørn Wirkola Toralf Engan Hans Olav Sørensen NM, normalbakke 1966 Bjørn Wirkola Hans Olav Sørensen Willy Johansen NM, stor bakke 1976 Johan Sætre Odd Hammernes Odd Grette NM, stor bakke 1982 Johan Sætre Olav Hansson Roger Ruud NM, stor bakke 1988 Jon Inge Kjørum Ole Christian Eidhammer Ole Gunnar Fidjestøl NM, stor bakke 1994 Espen Bredesen Øyvind Berg Lasse Ottesen NM, stor bakke 1999 Roar Ljøkelsøy Tommy Ingebrigtsen Lasse Ottesen NM, stor bakke 2000 Lasse Ottesen Morten Ågheim Morten Solem NM, normalbakke 2000 Sør-Trøndelag
Roar LjøkelsøyMorten SolemHåvard LieTommy Ingebrigtsen Akershus
Henning StensrudJon Petter SandakerTom Aage AarnesLasse Ottesen Hedmark
Tore SneliMagnus ØverbyKjell Erik SagbakkenArne Sneli NM, lagkonkurranse, normalbakke 2013 (renn avholdt november 2012) Tom Hilde Anders Fannemel Anders Jacobsen ogAndreas Stjernen NM, normalbakke 2013 (renn avholdt november 2012) Akershus
Kim René Elverum SorsellSimen Key GrimsrudEspen Enger HalvorsenTom Hilde Nord-Trøndelag
Andreas StjernenVegard Haukø SklettOle Marius IngvaldsenAnders Bardal Buskerud
Mats BerggaardDaniel-André TandeKnut Jokerud StrandAnders Jacobsen NM, lagkonkurranse, normalbakke 2013 (renn avholdt november 2012) Anders Fannemel Rune Velta Anders Jacobsen NM, stor bakke

Kvinner
NM, spesielt hopp
 År Vinner  Andre Tredje Type renn 2013 (renn avholdt november 2012) Anette Sagen Jenny Synnøve Hagemoen Gyda Enger NM, normalbakke

Kilder/andre eksterne lenker
Ragnar Søberg: Heia Rena hvite blå! – Rena Idrettslag gjennom 100 år. Rena Idrettslag 1992. ISBN 82-992613-0-9, s. 33-78 (digitalisert av Nasjonalbiblioteket)
Skisprungschanzen-Archiv: Rena
Åmot kommune: Renabakkene
Åmot kommune: Saksframlegg: Reguleringsplan for Renabakkene og Heien boligområde – 1. gangs behandling (19. mai 2010)
Birkebeinergrenda: Renabakkene
Idrettsanlegg.no: Renabakkene K120
Skisprungschanzen-Archiv: All time results (15. april 2012)

Kategori:Hoppbakker i Norge
Kategori:Skianlegg i Innlandet
Kategori:Byggverk i Åmot
Kategori:Sport i Åmot